**DJEČJI VRTIĆ „BALTAZAR“**

**ŠKOLSKA 14,**

**23 440 GRAČAC**

**Tel./fax: 023 773 577**

**E-mail:** [**dj.vrtić.baltazar.gracac@zd.t-com.hr**](mailto:dj.vrtić.baltazar.gracac@zd.t-com.hr)

**Klasa: 601-01/13-04-45**

**Urbroj: 2198/31-04-13-01**

**GODIŠNJE IZVJEŠĆE O REALIZACIJI**

**ODGOJNO - OBRAZOVNOG PROCESA U**

**2015./ 2016. GODINI**

**Gračac, rujan 2016.**

SADRŽAJ:

1. USTROJSTVO RADA

- ODGOJNE SKUPINE

- ODGAJATELJI

- TEHNIČKO OSOBLJE

- RADNO VRIJEME RADNIKA

- IZVJEŠĆE O RADU UPRAVNOG VIJEĆA

1. MATERIJALNI UVJETI RADA

3. NJEGA I SKRB ZA TJELESNI RAZVOJ DJECE I BRIGA ZA NJIHOVO ZDRAVLJE

4. ODGOJNO-OBRAZOVNI RAD

5. STRUČNO USAVRŠAVANJE DJELATNIKA

6. SURADNJA S RODITELJIMA

1. SURADNJA S DRUŠTVENIM ČIMBENICIMA
2. MJERE SIGURNOSTI

**1. USTROJSTVO RADA**

Predškolska ustanova Dječji vrtić „Baltazar“ u predškolskoj godini 2015./2016.g organizirala je odgoj i naobrazbu djece kroz 10-satni i 5-satni primarni program i program predškole 2,5 satni program.

Rad se odvijao u 4 skupine ,ukupno je kroz godinu obuhvaćeno 50 djece i to 28 djece primarnog desetosatnog programa , te 22 djece petosatnog programa, te dvije skupine (30 djece programa predškole). I ovu pedagošku godinu okarakterizirali su se česti upisi i ispisi djece tako da je broj upisane djece stalno varirao.

Na kraju radne godine ispratili smo u školu 4 djece redovnog programa i 26 djece predškole.

Dobili smo povratnu informaciju od strane stručnog tima u osnovnoj školi da su djeca zadovoljila kriterije za upis u prvi razred.

Tabela 1: prikaz programa, strukture, brojnosti (kroz godinu) i vođenja skupine.

|  |  |  |  |  |  |  |
| --- | --- | --- | --- | --- | --- | --- |
| Redni broj | Naziv skupine | Vrsta  skupine | Odgojiteljice | Broj upisane  Djece | | Uvjeti SDB  M2 |
| 10-satni | 5-5satni |
| 1. | **Maslačak**  ( skupina od 1do3g.) | Jaslice | Marijana Došen Aralica | 8 5 | | Optimalni 64 m2 |
| 2. | **Mrav**  (mješovita skupina od 3 do 6g) | Vrtić | Martina Perišić  Irena Gale-Marijana Markanjević(zamjena za bolovanje) | 20 17 | | Optimalni  90 m2 |
| 3. | Predškola | Vrtić | Marijana Frček | 18 | | Optimalni  90 m2 |
| 4. | Predškola | Vrtić | Marijana Frček | 10 | | Optimalni  96 m2 |

U realizaciji navedenih programa vrtić je upošljavao 11 djelatnika slijedeće strukture:

ODGAJATELJI

|  |  |
| --- | --- |
| **IME I PREZIME DJELATNIKA** | **RADNO MJESTO** |
| KATARINA JURIĆ | RAVNATELJ  ODGAJATELJ |
| MARIJANA DOŠEN ARALICA | ODGAJATELJ |
| MARTINA PERIŠIĆ  IRENA GALE-MARIJANA MARKANJEVIĆ | ODGAJATELJ  ODGAJATELJ  (zamjena za bolovanje) |
| MARIJANA FRČEK-KATARINA JURIĆ(zamjena za bolovanje) | ODGAJATELJ  RAVNATELJ |
|  |  |

TEHNIČKO OSOBLJE

|  |  |
| --- | --- |
| **IME I PREZIME DJELATNIKA** | **RADNO MJESTO** |
| VALERIJA MIJATOVIĆ-VANJA IVANUŠIĆ(zamjena zbog neplaćenog dopusta radnika) | SPREMAČICA PRALJA |
| DANICA POKRAJAC | SPREMAČICA PRALJA |
| ILIJA ĐEKIĆ | DOMAR- LOŽAĆ |
| ŽELJKA PAVIČIĆ | KUHARICA |
| ALEKSANDRA RASTOVIĆ  PAVLIČIĆ | TAJNIK 0,50  RAČUNOVODSTVENO-KNJIGOVODSTVENI POSLOVI 0,50 |

RADNO VRIJEME DJELATNIKA

Obračun i praćenje realizacije strukture radnih sati odgojno obrazovnih djelatnika vršilo se na temelju mjesečnog praćenja, individualnog vođenja evidencije satnice, a su skladu s godišnjim planom i programom rada, a što je u cijelosti realizirano.

Prekovremeni sati kod djelatnika koji su nastali radi zamjene zbog bolovanja vidljivi su u evidenciji radnog vremena kao i njihova realizacija kroz preraspodjelu radnog vremena u periodu smanjenog broja djece.

IZVJEŠĆE O RADU UPRAVNOG VIJEĆA

U protekloj godini Upravno vijeće vrtića na svojim sjednicama razmotrilo je:

1. Donošenje godišnjeg plana i programa rada
2. Plaće zaposlenika
3. Tekuća problematika (prijem djelatnika u radni odnos, financijska izvješća i drugo)
4. Donošenje godišnjeg izvješća o radu.

Upravno je vijeće razmatralo sva bitna pitanja i bilo na njemu informirano o radu Ustanove.

Organizacija radnog vremena Ustanove je od 6.00-18.00, a za potrebe roditelja od 6.30-16.30 nije se mijenjala tijekom godine iz razloga što za to nije bilo zahtjeva od strane korisnika- roditelja.

Osnovna zadaća ustrojstvenog dijela procesa odnosila se uglavnom na osiguranje uvjeta za što kvalitetnije i sigurnije zadovoljavanje potreba djece, roditelja-korisnika usluga, a uz praćenje osnovnih mogućnosti i potreba djelatnika.

1. **MATERIJALNI UVJETI RADA**

S ciljem kontinuiranog poboljšanja uvjeta rada od planiranih zadaća iz ovog segmenta uspjeli smo vlastitim sredstvima, tj. sredstvima osnivača :

1. osigurati potrošni materijal prema iskazanim potrebama skupina te za potrebe predškole,
2. isplatiti plaće,

4. nabaviti didaktička sredstva i opremu potrebnu za provedbu

redovnih programa.

Plaće djelatnicima su se isplaćivale redovito,a materijalni izdaci,kao i izdaci za didaktiku su svedeni na osnovna sredstva potrebna za rad.

**3. NJEGA I SKRB ZA TJELESNI RAST I ZDRAVLJE DJECE**

Na početku radne godine izvršeno je početno stanje u skupini :

* + obavljen razgovor s roditeljima novoupisane djece radi dobivanja potrebnih podataka o psihofizičkom razvoju djeteta (anketa za roditelje),
  + identifikacija djece s posebnim potrebama (alergija na hranu, lijekove),
  + izrada jelovnika i prilagodba po potrebi,
  + radilo se na poboljšanju i nadzoru higijenskih uvjeta.

Organizaciji prehrane svoja mišljenja su dali odgojitelji, roditelji, Zavod za javno zdravstvo u Zadru koji je i nositelj izrade HACCAP-a. Koristili smo preporuke i smjernice stručnjaka u planiranju i pripremanju prehrane djece.

Ocjena navedenih subjekata je, da je prehrana zadovoljavajuća u dovoljnim količinama, te je higijenski dobro obrađena.

Nema pothranjene niti pretile djece. Zavod za javno zdravstvo svaka tri mjeseca uzima uzorke za utvrđivanje bakteriološke čistoće koji su uvijek bili uredni.

Zahvaljujući velikom vanjskom prostoru koji ima vrtić djeca maksimalno borave na zraku kada to vremenske prilike dozvoljavaju, uz organizirane aktivnosti.

Organiziranih odlazaka na zimovanje nema jer je naš kraj bogat snijegom, a igralište prilagođeno za sanjkanje i uživanje na snijegu.

Tijekom pedagoške godine djeca osim lakših prehlada i upale grla ostalih oboljenja nije bilo. Kontinuirano smo vodili brigu o higijeni djeteta pri dolasku u Ustanovu.

Provodili smo sanitarno-zdravstveni program zaposlenika u skladu s propisima (odgojitelji jednom, tehničko osoblje dva puta godišnje).

Nadziranje čistoće i dezinfekcija istog – Izosan –G.

Deratizaciju i dezinsekciju također smo proveli kao i atestiranje i dezinsekciju novih dovodnih cijevi u kuhinji i sanitarnim čvorovima nakon obnove vrtića. Ove godine je obavljena i dezinsekcija vanjskog prostora dvorišta zbog pojave zmija.

Glavne zadaće u radnoj 2015./2016.godini u odnosu na djecu, roditelje,opće i preventivne poslove su realizirane.

**4. ODGOJNO-OBRAZOVNI RAD**

Rad je organiziran po Programskim osnovama Ministarstva prosvjete i športa (1991.) uz unošenje elemenata suvremene koncepcije odgoja predškolske djece.

Sustavnim praćenjem djeteta od razdoblja prilagodbe pa sve do kraja pedagoške godine, odgojiteljeva zadaća je stvaranje razvojno primjerenog i poticajno funkcionalnog okruženja koje će doprinositi jačanju dječjeg samopouzdanja.

Uz redoviti cjeloviti razvojni program odgojno-obrazovnog rada učestvovali smo na raznim projektima: - Sv. Mihovil, Dan policije, posjet djece PP Gračac – razgledavanje edukacija, ponašanje u prometu. Jesen u Gračacu – sudjelovanje u otvaranju sajma sa prigodnim pjesmicama i predstavljanje vrtića sa kreativnim radovima djece. Gračac čita – suradnja sa knjižnicom i čitaonicom Gračac. Obilježeni su svi važniji datumi – Dani kruha, plodovi zemlje itd.

Suradnja sa Srednjom školom Gračac – u vrtić nam je stigao Sv. Nikola sa poklonima koji su razveselili djecu. Općina Gračac je organizirala ove godine po prvi puta Božićni sajam u kojem su sudjelovala djeca Dječjeg vrtića „Baltazar“, Gračac i Osnovne škole Nikole Tesle Gračac sa svojim radovima, predstava „Božićna priča“(koju nam je poklonila Općina Gračac), dolazak Djeda Božićnjaka sa poklonima na veliko oduševljenje djece. Sudjelovanje djece na likovnom natječaju DZUS-a gdje smo dobili priznanje za osvojeno 2 i 3 mjesto od Zadarske županije. Suradnja sa „Ekologika“ u smislu poticanja djece na ekološku osviještenost. Suradnja sa upravnim odjelom za društvene djelatnosti Zadarske županije. Maškare, maškare uvijek vesele i zanimljive u našem vrtiću. Posjetili smo važne ustanove – Općinu Gračac, policiju, vatrogasce, banku, HEP, osnovnu i srednju školu. Sudjelovali smo na nogometnoj olimpijadi vrtića u Zadru. Surađivali smo sa udrugom „Vilin dol“ gdje su djeca imali priliku družiti se sa svojim vršnjacima i roditeljima u raznim radionicama i u izradi zmajeva i u ugodnom druženju tijekom cijelog dana. Za dane Općine Gračac aktivno smo se uključili u program obilježavanja kada je i službeno dan vrtića a sudjelovali smo u športskom natjecanju „ Kros ulicama Gračaca“.

Ostvarili smo sadržaje u području promicanja ljudskih prava djece i odraslih.

Kroz komunikacijske roditeljske sastanke i radionice- druženje djece i odraslih.

Organizirali smo zajedničko druženje djece i odraslih ( završna svečanost ), druženje u prirodi sa raznim športskim natjecanjima te smo na taj način ispratili male prvašiće u školu.

1. **STRUČNO USAVRŠAVANJE DJELATNIKA**

U cilju podizanja stručne kompetencije odgojitelja ,stručno usavršavanje realizirano je u skladu s planom kojeg je izradio svaki odgojitelj u skladu sa osobnim profesionalnim potrebama koristeći stručnu literaturu koju ustanova ima.

Nenadić :„ Odgoj u jaslicama“

Anka Došen Dobud:“ S djecom u jaslicama“

Miljak: „Humanistički pristup teoriji i praksi predškolskog djeteta“

„Življenje djece u vrtiću“

Ljubetić:“Vrtić po mjeri djeteta“

Grupa autora: “Igrom do škole“

Jack Canfild:“ 1001 način za poboljšanje slike o sebi „

Gabelica… - Milanović : „Blagdani djetinjstva“

Milanović – Pečnik : „Nenasilno rješavanje sukoba“

Evelyn-Field „Živjeti bez nasilja “

Čudina… - Obradović : „Igrom do čitanja“

Milanović : - „Pomozimo im rasti“

Berkenkamp- Atkins: „Obiteljske prepirke i kako ih riješiti“

I još niz druge stručne literature.

U tijeku godine održano je 6 sjednica odgojiteljskog vijeća.

Težište rada bilo je na:

* tekućoj pedagoškoj problematici
* radu na stručnom usavršavanju
* valorizacija odgojno – obrazovnog rada
* dogovor i smjernice za daljnji rad odgojitelja, a tako i tehničkog osoblja s ciljem što boljeg razvoja i zadovoljenja potreba svakog djeteta.

**6. SURADNJA S RODITELJIMA**

Težište u radu bio je zadatak postići partnerstvo,suradnju i ujednačenost odgojnih stavova. Na početku pedagoške godine zamolili smo roditelje da se međusobno dobro upoznamo i dogovorimo oko oblika suradnje.

Na roditeljskim sastancima dogovarali smo smjernice i razgovarali o“ problemima“ s kojima se susrećemo kao roditelji i kao odgojitelji u radu s djecom.

Pozvani su roditelji da:

* prisustvuju odgojno – obrazovnom procesu
* pomognu u skupljanju sredstava za aktivnosti
* putem oglasnih kutića ponudili smo materijal koji je „uspjeh“ zajedničke suradnje ( slike,izjave djece,mišljenje polaznika,…)
* informacije o jelovniku
* pedagoški savjeti
* dogovaranje oko zajedničkih proslava rođendana
* prisustvuju na radionicama za Božić i Uskrs.

Roditelji su se uključili u naš rad tako da su se odazvali na organizirane radionice( pozvani su bili i roditelji i djeca koja nisu korisnici usluga radi druženja i upoznavanja vrtića), te uživali sa svojom djecom u izradi prigodnih Božićnih i Uskrsnih dekoracija .Pridružili su nam se roditelji te smo putem donacija od strane roditelja razveselili djecu za Svetog Nikolu -poklone, za Božić- Božićna jelka koja nam je krasila ulaz u vrtić.

U svim navedenim oblicima roditelji su uvidjeli kako je važno da budu dio zbivanja u vrtiću.

**7. SURADNJA S DRUŠTVENIM ČIMBENICIMA**

S ciljem promicanja predškolskog odgoja u sredini u kojoj živimo surađivali smo sa:

* Osnovnom i Srednjim školom radi osiguravanja radosnih doživljaja,obilježavanje maskenbala, kazališnih predstava, suradnje oko upisa budućih prvašića. Kako vrtić nema stručnu službu za svako pitanje i nedoumicu pedagog iz osnovne škole nam je pomagao.
* Srednja škola –Sv. Nikola-pokloni
* Zavod za Javno zdravstvo
* Policijska ispostava Gračac
* Domom zdravlja u Gračacu
* Šumarija Gračac
* Općinskim vijećem i načelnikom (redovna mjesečna suradnja u pogledu transfera sredstava za plaće, koordinacija i upiti po kvartalnim, polugodišnjim i godišnjim obračunima, financijskim izvješćima…)
* Zadarska županija –dodjela priznanja djeci za sudjelovanje u likovnom natječaju DUZS-a.
* Ministarstvom prosvjete i športa – savjetodavni napuci u cilju unapređenja odgojno obrazovnog procesa.

1. **MJERE SIGURNOSTI**

Na prvom roditeljskom sastanku kao i na odgajateljskom vijeću ponovljene su mjere sigurnosti kao i postupanje u rizičnim situacijama te su odgajatelji i roditelji upoznati sa pravima i obavezama s ciljem što bolje i kvalitetnije sigurnosti djeteta.

U noćnim satima oko dvorišta vrtića okupljaju se pojedine skupine, obaviještena je policija Gračac te su pojačane patrole. Zbog takvih okupljanja zabilježena je manja materijalna šteta .Svakodnevno se u jutarnjim satima obilazi dvorište vrtića (čistačica i domar) problem predstavljaju razbijene staklene boce.

Temeljem članka 21. Zakonom o predškolskom odgoju i naobrazbi, te članka 13. Statuta Dječjeg vrtića „ Baltazar“ Izvješća o radu razmatralo je i utvrdilo:

Odgojiteljsko vijeće na 3 sjednici, dana 13.09.2016. , a donijelo Upravno vijeće na 21.sjednici, dana 14.09.2016.

Predsjednik Upravnog vijeća : Ravnateljica:

Anka Knežević Katarina Jurić